Document ID: 31984R2021

*****
ΚΑΝΟΝΙΣΜΟΣ (ΕΟΚ) αριθ. 2021/84 ΤΗΣ ΕΠΙΤΡΟΠΗΣ
της 12ης Ιουλίου 1984
περί υποβολής σε ποσοτικούς περιορισμούς των εισαγωγών ορισμένων κλωστοϋφαντουργικών προϊόντων καταγωγής Τουρκίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1842/71 του Συμβουλίου της 21ης Ιουνίου 1971 (1), και ιδίως το άρθρο 1,
μετά από διαβουλεύσεις στο πλαίσιο της συμβουλευτικής επιτροπής που συστάθηκε με βάση το άρθρο 3 του εν λόγω κανονισμού,
Εκτιμώντας:
ότι οι εισαγωγές κλωστοϋφαντουργικών προϊόντων στην Κοινότητα τα τελευταία χρόνια οδήγησαν σε μια διατάραξη της αγοράς και σε μια σοβαρή ζημία για τους παραγωγούς, καταλήγοντας στο κλείσιμο εργοστασίων και στην απώλεια πολυαρίθμων θέσεων απασχολήσεως·
ότι, εξαιτίας της καταστάσεως αυτής, οι εισαγωγές ορισμένων κλωστοϋφαντουργικών προϊόντων καταγωγής των περισσοτέρων προμηθευτριών χωρών χαμηλού κόστους υποβλήθηκαν σε κοινοτικό καθεστώς παροχής αδείας και ποσοτικού περιορισμού·
ότι οι εισαγωγές στη Γαλλία, την Ιταλία και το Ηνωμένο Βασίλειο βαμβακερών υφασμάτων (κατηγορίας 2), καταγωγής Τουρκίας, ανήλθαν ήδη τους τέσσερις πρώτους μήνες του 1984, αντιστοίχως, στο 55 %, 56 % και 97 % των εισαγωγών του 1983·
ότι οι εισαγωγές στη Γαλλία πουκαμίσων (κατηγορίας 8), καταγωγής Τουρκίας, ανήλθαν ήδη τους τέσσερις πρώτους μήνες του 1984 στο 59 % των εισαγωγών του 1983·
ότι οι εισαγωγές στο Ηνωμένο Βασίλειο φλοκωτών βαμβακερών υφασμάτων σπογγώδους μορφής (κατηγορίας 9), καταγωγής Τουρκίας, ανήλθαν ήδη τους πέντε πρώτους μήνες του 1984 στο 54 % των εισαγωγών του 1983·
ότι οι εισαγωγές στη Γερμανία, την Ιταλία και το Ηνωμένο Βασίλειο σεντονιών (κατηγορίας 20), καταγωγής Τουρκίας, ανήλθαν ήδη τους τέσσερις πρώτους μήνες του 1984, αντιστοίχως, στο 60 %, 77 % και 39 % των εισαγωγών του 1983·
ότι με τον κανονισμό (ΕΟΚ) αριθ. 1259/84 της Επιτροπής (2) η Κοινότητα έλαβε μέτρα διασφαλίσεως, που σε πρώτη φάση οδηγούσαν στην προσωρινή αναστολή χορήγησης των πιστοποιητικών εισαγωγής μέχρι τις 15 Ιουλίου 1984 για τα κλωστοϋφαντουργικά προϊόντα των κατηγοριών 2, 8, 9 και 20·
ότι η ιδιαίτερα ταχεία αύξηση τους τελευταίους μήνες των εισαγωγών στη Γερμανία, τη Γαλλία, την Ιταλία και το Ηνωμένο Βασίλειο βαμβακερών υφασμάτων, πουκαμίσων, βαμβακερών υφασμάτων σπογγώδους μορφής και σεντονιών, καταγωγής Τουρκίας, συνέβαλε στην επιδείνωση της κατάστασης σωρευτικής διατάραξης των αγορών αυτών και ότι στο παρελθόν η Κοινότητα αναγκάστηκε να υπαγάγει τις εισαγωγές αυτές σε κοινοτικούς η περιφερειακούς περιορισμούς ·
ότι ο ρυθμός αυξήσεως των εισαγωγών στην Κοινότητα παραμένει υψηλότερος αυτού που δικαιολόγησε τη λήψη μέτρων διασφαλίσεως κατά τα προηγούμενα έτη για τις ίδιες κατηγορίες·
ότι η αύξηση αυτή, εξαιτίας του όγκου της, απαιτεί άμεση δράση για να αποφευχθεί ανήκεστη ζημία των παραγωγών της Κοινότητας και δικαιολογεί τη λήψη, δυνάμει του άρθρου 60 του προσθέτου πρωτοκόλλου της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Τουρκίας, των αναγκαίων μέτρων διασφαλίσεως για την αντιμετώπιση των δυσκολιών αυτών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η εισαγωγή στη Γαλλία, την Ιταλία και το Ηνωμένο Βασίλειο κλωστοϋφαντουργικών προϊόντων της κατηγορίας 2, που αναφέρονται στο παράρτημα και κατάγονται από την Τουρκία, υπόκειται, μέχρι τις 31 Δεκεμβρίου 1984, στους ποσοτικούς περιορισμούς που καθορίζονται στο ίδιο παράρτημα.
2. Οι διατάξεις της προηγούμενης παραγράφου δεν ισχύουν για τα προϊόντα που έχουν ήδη φορτωθεί και είναι καθ' οδόν προς τη Γαλλία, την Ιταλία και το Ηνωμένο Βασίλειο προτού αρχίσει να ισχύει ο παρών κανονισμός.
Άρθρο 2
1. Η εισαγωγή στη Γαλλία των κλωστοϋφαντουργικών προϊόντων της κατηγορίας 8, που αναφέρονται στο παράρτημα και κατάγονται από την Τουρκία, υπόκειται, μέχρι τις 31 Δεκεμβρίου 1984, σε ποσοτικούς περιορισμούς που αναφέρονται στο ίδιο παράρτημα.
2. Οι διατάξεις της παραπάνω παραγράφου δεν εφαρμόζονται για τα προϊόντα που φορτώθηκαν και βρίσκονται καθ' οδόν προς τη Γαλλία προτού αρχίσει να ισχύει ο παρών κανονισμός.
Άρθρο 3
1. Η εισαγωγή στο Ηνωμένο Βασίλειο κλωστοϋφαντουργικών προϊόντων της κατηγορίας 9, που
νται στο παράρτημα και κατάγονται από την Τουρκία, υπόκειται, μέχρι τις 31 Δεκεμβρίου 1984, σε ποσοτικούς περιορισμούς που αναφέρονται στο ίδιο παράρτημα.
2. Οι διατάξεις της παραπάνω παραγράφου δεν εφαρμόζονται για τα προϊόντα που φορτώθηκαν και βρίσκονται καθ' οδόν προς το Ηνωμένο Βασίλειο προτού αρχίσει να ισχύει ο παρών κανονισμός.
Άρθρο 4
1. Η εισαγωγή στη Γερμανία, την Ιταλία και το Ηνωμένο Βασίλειο κλωστοϋφαντουργικών προϊόντων κατηγορίας 20, που αναφέρονται στο παράρτημα και κατάγονται από την Τουρκία, υπόκειται, μέχρι τις 31 Δεκεμβρίου 1984, σε ποσοτικούς περιορισμούς που αναφέρονται στο ίδιο παράρτημα.
2. Οι διατάξεις της παραπάνω παραγράφου δεν εφαρμόζονται για τα προϊόντα που φορτώθηκαν και βρίσκονται καθ' οδόν προς τη Γερμανία, την Ιταλία και το Ηνωμένο Βασίλειο προτού αρχίσει να ισχύει ο παρών κανονισμός.
Άρθρο 5
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται έως τις 31 Δεκεμβρίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Ιουλίου 1984.

Labels: 3
1
18